b'\n_START_ARTICLE_\nSancho II (Pamplona)\n_START_PARAGRAPH_\nSancho II Garc\xc3\xa9s oli Pamplonan (Navarra) kuningas is\xc3\xa4ns\xc3\xa4 Garcia I:n j\xc3\xa4lkeen ja Aragonian kreivi vuosina 970\xe2\x80\x93994. H\xc3\xa4n vannoi yst\xc3\xa4vyytt\xc3\xa4 C\xc3\xb3rdoban kalifi Al-Hakam II:lle, mutta liittoutui 981 kenraali Ghalibin kanssa Al-Mansur Ibn Abi Aamiria vastaan, joka kuitenkin l\xc3\xb6i liittolaiset. Seuraavana vuonna Le\xc3\xb3nin ylimykset nousivat kapinaan kuningastaan Ramiro III:ta vastaan. Sancho sekaantui taisteluihin yhdess\xc3\xa4 C\xc3\xb3rdoban diktaattoriksi Ghalibin kuoleman j\xc3\xa4lkeen nousseen Al-Mansur Ibn Abi Aamirin kanssa. Sancho naitti t\xc3\xa4lle tytt\xc3\xa4rens\xc3\xa4, joka k\xc3\xa4\xc3\xa4ntyi muslimiksi ja synnytti t\xc3\xa4lle pojan Abd ar-Rahmanin, Sanjulina yleisesti tunnetun.\n_START_SECTION_\nPerhe\n_START_PARAGRAPH_\nSancho II:n vaimo Urraca Fern\xc3\xa1ndez oli Kastilian kreivin Fern\xc3\xa1n Gonz\xc3\xa1lezin tyt\xc3\xa4r t\xc3\xa4m\xc3\xa4n ensimm\xc3\xa4isest\xc3\xa4 avioliitosta. Heid\xc3\xa4n poikansa Garcia II hallitsi vuosina 994\xe2\x80\x931000.'